اليوم راح احجيلكم نصائح اتخليك احلى ولد بعين كل البنات يعني مثل( جاك ,توم كروز, احمد عز ,)
يالله نبدأ لازم اتكون يمك هاي الاشياء واذا ماكو ( اسرح بصخول احسنلك)
هلو عاد هنة شونهن سحالي هم يعجبهن العجب هع دا اشاقة
1- الشعر طويل + تسريحه مال مخابيل ( اذا استوجب الامر) ولاتستعمل جل استعمل سبري دوف ( ابو 2750 يعني اتلاثه اله ربع )
2- بما ان احنا بشهر شتاء هسه الموديل واذا اتريد اتفيك براس البنات البس قميص ردن وفوكَاه ابلوز نص ردان وبنطرون ( اكبر من قياسك بمرتين) على الاساس هيب هوب
3- احزام عريض ( مو مال حسام الرسام) هذا الي بي نسر وكتوب عليه كاوبوي او مكتوب عليه كندا وحذاء ابو البوز حديد ( مثل جماعه الغرب الامريكي) رعاه البقر والهوايش
4- اهم شئ تلفونه من جماعه نوكيا وجيل ان واخواتها ويحبب ان يكون فاتوره وبالاضافه الى سماعه بلوتوث ورام كيكا( ولو هو اثكل الجهاز)
5- ولازم اتكون نغماته اتحبها كل البنات وبكل الاذواق ( 16 سنه _ 50 سنه موظفه ممتزوجه)
شرين _ لازم اعيش
ماجد المهندس_ انجنيت
اصاله_ حياتي
ذكرى _ بحلم بلقاك
خالد سليم _ بلاش الملامه
كاظم الساهر _ الرعاه والنار خخخخخخخخخخ
6- ويوم الجمعه لازم تلبس اتراكسود اربع قطع تلبسها سويه + بوتين نايك ( من بالات باب الشرقي)
واذا ماكو دشداشه تكفي بالغرض
7_لازم اتكون يمك سياره كيا سيفيا شبابيه وسريعه بس لا تفيك بيها واتبطنش لان مو هلكَد متانه
8_ من محتويات السياره دي في دي بلير + وهاااااااااا كير السياره اكون خشب هو الستيرن وتشغل اغاني هفي ملتك او روك
9_ ويكون ويل كب السياره عليه عنكبوت او بات مان ( دليل على اللانحراف والسقوط) و صالنصه مزدوجه
10_ واذا ماعندك سياره اشتري دراجه بطح او هاري او دراجه صخله على كَد افلوسك ( اي والله اكو نوعيه اسمها صخله) وافتر بيها ( ومن الله التوفيق)
11_اما اذا انته مسجل بمنتدى هنا الحجي
كل يوميه غير توقيعك لان البنيه ماتحب الروتين ولاتخلي توقيع رومانسي وبي شعر وهاي الاسوالف ( اتكول البنيه هذا نرجسي وهوائي) يعني لو تخلي ابتسامه بالتوقيع احسنلك
هيـ تــحياتي